EPOREDIENSIS EPISCOPI 

A D 

CLERUM ET POPULUM 

EPISTOLA PASTORALIS 



C */L HOMA <•) 


ROMAE MDCCCXXIV. 

APUD FRANCISCUM BOURLlfe 
Superiorum permissu. 


\ 


Digitized by Google 


Digitized by Google 



X '» X 

MARIA POCHETTINI 

A SERRAVALLE 

URI ET APOSTOLICAE SEDIS GRATIA 

EPISCOPUS EPOREDIEiNSIS ET CO.VIES 

Venerabilibus in Ciimsro fratribus . ac Filiis dilectissimis , 
Capitulo , Clero , Optimatibus , universoque 
Dioecesis Populo 

Salutem , et Sancti Spiritus Communicationem . 

erlustrantibus nobis Eporediensis Provinciae regiones, quo- 
ties in vernante pueritia auiantissiinum Patruum fel. recordationis 
Josephum Octavium Antistitem praeclarissimum invisere datum e- 
rat , numquam profecto suspicio animum subiit tantae Sapientiae 
virtutisque Viro nepotem in Pastorali subsellio, temporis lapsu , 
fore sufficiendum . 

Emenso Studiorum Curriculo , puerorum in Taurinensi Col- 
legio literis vacantium demandata cura, ut iu Religionis pictalisque 
officiis tenellos animos institueremus, hanc nobis obtigisse Pro- 
vinciam exiguis aequam viribus jam pene gestiebamus , quod inter 
Vineae Dominicae Cultores adlecti umbratica quiete segnescere 

prohibebamur . 

At vero Snperiorum Voluntati obtemperantes , praestant issi- 
tno Rerum Spiritualium in Regio Militari Athenaeo Moderatori , 
( cujus laudibus aliquid addidisse , decerpsisse est ) comites adsei- 
ti , ut ingenuos adolescentes , ephebosque , qui studiorum labores 
militaribus ac gymnasticis exercitationibus i nterpunguut , in avita 
Religione ad Pientissimi Regis mentem erudiremus, hic tandem no- 
bis sistendum arbitrabamur . Jucundissimum quippe jugiter erit 

reminisci, quantum a gravioribus curis levamen officiosa, et cerea 
adolcscentum indoles , augentesque in dies profectus afferrent . 

Gaudium , et coronam nostram intueri licebat tyrones , qui 
regiis sub auspiciis alti cducatique, Patriae decus , praesidium et co- 
lumen suo sunt tempore extituri . 

Accedebat amplissimi Praesulis suavissima consuetudo, quem 
nobis fraterna prorsus necessitudine devinctum aequo jure gloria- 
mur . Eximiis viris , qui sive in re militari , sive in liberalibus di- 
sciplinis sublimioribusque scientiis adolesccntulos informant , exer- 
centque continuo stipati , et amoenissimi contubernii suavitate re- 
creati , nil ultra appetendum decreveramus . 

Aliter visum Deo , cujus in manibus cor Regis est ! Infirmita- 
tem nostram munificentissimi Principis voluntas , ad Episcopalem 
repente dignitatem nominavit , et nil tale cogitantem e litore in 
salebrosum sollicitudinum pelagum conjiciendum , Romano Pon- 
tifici Tetri successori instituendum designavit . 

Anceps haeret animus , subitoque quatitur pavore , si eas re- 
cogitemus , quae in Divinis Scripturis , et Patrum scriptis passim 
in Episcopo virtutes , dotesque efflagitantur $ ars quippe artium 
est , et Scientia Scientiarum homines regere . Quid vero si oculos 
in Antecessorum vitam , et insignia gesta conjiciamus? Recurrit in 
primis desideratissimi Patrui recordatio , qui tametsi inter caeli- 
tes nunc agat , prosperrima adhuc fama , eaque numquam inter- 
moritura in Eporediensi Dioecesi fruitur : praeclara ipsius institu- 
ta , perpessi labores , animarum zelus summis attolluntur laudi- 
bus. Patratim excepit virtutibus insignique prudentia jugiter me- 
morandus Antistes Joseph Maria Grimaldi , sanguinis etiam neces- 
situdine nobis conjunctus , qui inter tot turbidos miserrimorum 
temporum anfractus Ecclesiam Pineroliensem , et hanc vestram 
adeo sapienter rexit, ut quanta laetitia Vercellenses Archiepiscopum 
salutarunt , tanto maerore Piuerolienscs , et Eporedienses amis- 
sum lamentati sint . Hujus benevolam in nos voluntatem , comita- 

temque quovis in adjuncto et experti sumus, ct numquam animo 
excidere permittemus . Lugentis Ecclesiae lacrymas tandem tersi* 
Columbanus Cliiaverotli , qui ex Eremo ad infulam evocatus tam- 
quam coelitus delapsus , tanto virtutum nitore praefulsit , tot tan- 
taque ad ovium sibi credithrum tutelam , ulilitatemque molitus est 
ut ad Taurincnsis Metropolitanae Ecclesiae regimen evectum, a 
grege aegre divulsum etiamnum veluti patre orbati rectores oves- 
que amarissime defleant . 

Tantorum Apostolici nominis virorum fulgore veluti obru- 
tus , et exterrefactus , quo tandem animo vastissimum agrum rudis 
Agricola aratro scindere ausus fuisset , qui praecelsarum virtutum 
vix umbram queat polliceri ? At spectabilium virorum hortationes, 
et sapientissimi praecaeteris Archiepiscopi Coluinbani monita , et 
consilia, quetn Parentis loco revereri nobis gloria est , invitos a- 
degerunt, ut oneri ac honori, ut ut minus firmos humeros suppone- 
remus . Divina praesertim in eo emicuit voluntas , quod Episcopa- 
le munus in ea nobis commissum est Dioecesi , cujus et ore et fa- 
ma jamdudum comperta in nos est eharitas , et benigna propensio . 
infirmitatem eapropter virium erigunt magni Leonis verba : da- 
bit virtutem , qui contulit dignitatem . Tenuitatis igitur nostrae 
conscii, tropi dantesque ad vos accedimus Vener. fratres, et filii di- 
lectissimi , ab eo fortitudinem cxpcctantcs , qui potens est ex lapi- 
dibus suscitare filios Abr.ihae . 

Amplissima se nobis offert Seges ,• at praecedentium Cultorum 
Solcrtia eradicatis vepribus tribulisque, commisso semini ipso- 
rum sudoribus, vclut imbre foecundato incrementum dabit Deus, 
si Vos in agro elaborando adjutores habuerimus , qui maxima cum 
alacritate usquedum manum operi admovistis , tantoque pro ani- 
marum salute, et Divini Nominis illustratione , zelo aestuatis. Vos 
primum alloquimur , Ecclesiastici Coetus ornamentum , specta- 
bilis doctrina ac Sanctitate, Canonicorum Senatus, quorum exi- 
mia laus est in Ecclesia , quod a Praesulibus vestris numquam dis- 

lidentes , imo studiosa comitate ipsos prosequentes , diyini operis 
collaboratores effecti , et Pastoralis sollicitudinis terbo factisque 
participes , in unitate et cliaritatis foedere indesinenter permansi- 
stis . Ex vestrorum Consiliorum Sapientia , doctrinae ubertate , 
laboribuscpie haud modicum adjumentum Nobis in difficillimo re- 
gimine ominamur . Fraternam cujusque vestrum jampridem per- 
spectam uobiscum animi conjunctionem arctioribus in dies vinculis 
roboraudum confidimus , ut vere dici queat , Vos Episcopi au- 
rem et oculum , item et os et cor et animam esse t ne Episcopus 
sollicitudine multarum rerum urgeatur . Implete gaudium no- 
strum . 

Suavissimam pariter in vobis fiduciam , venerabiles et optimi 
Animarum Rectores , repositam jure habemus . Vestra nos non la- 
tet indefessa sollicitudo , iu custodiendo grege vigilantia, in eru- 
dienda plebe doctrina : novimus quantum per vos Christi ovile et 
amplificetur , ct fulgeat. Vos iu excolenda V'inca adjutores , quo- 
rum presbyterium ita Episcopo est coaptatum ut chordae citharae , 
pondus diei et aestus portantes , lupos arcentes . evellentes ziza- 
nia , patres pauperum et orphanoruin , sicut Dei ministros in mul- 
ta patiemia , in castitate, in scientia , in longanimitate, insua- 
vitate , in charitate non ficta , in verbo veritatis vosmet exhiben- 
tes , penitiore amplexamur cordis affectu . Doctrinis variis et pe- 
regrinis nequaquam abducti , idipsum sentientes , fidei ct charita- 
tis nexu Episcopis adhaerere numquam destitistis . Pacem , et ve- 
ritatem diligite. Scientiam a charitate ne disjungatis , si enim lin- 
guis etiam Angelorum loquamur , charitatem autem non habueri- 
mus , nihil prodest . Nihil sit vobis antiquius , quam ut omnibus 
omnia facti , sapientibus , et insipientibus debitores vos esse nosca- 
tis . Resistite vitiis et erroribus , leniendis vulneribus incumbite , 
nimiam severitatem devitantes , quae animos abalienat , habenas 
impietati non laxate , consolamini pusillanimes , corrigite inquie- 
tos , infirmos sustinete , omnes verbo et exemplo ad pietatem in- 

formate, lux enim Gregis est flamma Pastoris, quem comem es- 
ae oportet , eumdemque integrum , officiosum , humilem , sed 
minime servilem , acrem , et vehementem , sed et mansuetum . 

Plurimam etiam opem in ministerio a vobis expectamus ve- 
nerabiles Sacerdotes , et Levitae , qui estis sal terrae , et lucernae 
ardentes, dum castigatis moribus , jugi et cum Parochis concordi 
animarum zelo , tum Canonum observantia , habitu , gestu , ser- 
mone bonum undique testimonium reportatis . Absit tu iuupero- 
ius vestrum quis , aut negotiis saecularibus implicatus , vel effoe- 
minato otio , vel turpi quaestui indulgens susceptae per manuum 
impositionem gratiae non respondeat. Vestram dudum gravita- 
tem , religionem , doctrinam demirati sumus , quando iu floren- 
tiori aetate apud Patruum divertebamus ; at illud monitos volu- 
mus ne onera gravia , et importabilia super aliorum humeros im- 
ponatis , imo illud verbo ct opere efficiatis , ut fidelis populus de- 
gustet, quam bonus Israel Deus, quam suavis Dominus sit . Vos 
estis lux mutuli •, decet enim Sacerdotem moribus , et vita cla- 
rescere , quatenus in co plebs ct eligere quod sequatur , et videre 
possit quod corrigat . Sacerdotis animum solaribus radiis purio- 
rem esse oportet . 

Nonnulla in Dioecesi nostra restituta Coenobia gratulamur, 
e quibus haud mediocris manat in Ecclesiam nostram utilitas . Vos 
igitur compellamus , religiosi viri , qui saeculo renuntiantes ad 
perfectioris vitae stadium contenditis , ut levetis manus vestras in 
•ancta ; integerrimis moribus , ac proprii instituti disciplina va- 
lidum , multiplcxque subsidium pastoribus allaturos confidimus , 
dura fidelium veneratione , totiusque Ecclesiastici agminis fidu- 
cia , ac benevolentia dignos vos exhibetis . 

Messis quidem multa , operarii autem pauci ; verum novella 
•xurgunt germina ia junioribus Clericali militiae adscriplis in Se- 
minario , quos ut oculi pupillam , filios carissimos , futurum Ec- 
clesiae nostrae fulcimentum et decus conspicimus , et Dioecesis vo- 

ta per vitae castimoniam , alacremque in Ecclesiasticis studiis pro- 
ficiendi voluntatem impleturos confidimus . In sortem Domini vo- 
cati saecularibus votis, et corruptelis se valedixisse meminerint, 
Ttt certam vocationem , clcctionemquc faciant . Scientiam ab ipsis 
exposcimus ; divinos proplerea Codices nocturna diurnaque manu 
versent : quomodo enim poterunt alios exhortari in doctrina sana , 
et contradicentes redarguere , quomodo duces erunt caecorum , 
eruditores insipientium, qui summis vix labiis Evangelicam Ec- 
clesiasticamque doctrinam degustarunt? At scientia inflat, simo- 
rum integritas nequaquam consonet : tales quaerimus ad Sacros 
Ordines promovendos , qui hominibus placere non studentes, in- 
teriorem animi puritatem externa etiain modestia, et mundo cor- 
poris habitu praescierant , exquisitam elegantiam, aeqvic ac desidio- 
sam inconcinnitatem devitantes. 

Quantum porro laetitiae nobis non accedit cx Virginum Deo 
dicatarum Ascetaeriis? Tamquam Columbae cx Arca emissae non 
invenientes in mundo ubi pes requiesceret , cum ingruente tem- 
pestate ejectae dc vineis Engaddi, et de Hortis conclu>is hac illae in 
capite omnium platearum dispergerentur, tot inter angustias num- 
quam a data sponso fide defecerunt , statimque ac licuit , ad mon- 
tem myrrhae , nullo cogente conscenderunt . Dilectum vestrum , 
accensis lampadibus , prudentes virgines sequimini : saecularia 
quaeque reformidate . Vestris in recessibus Vos , flos Ecclesiastici 
germinis, miram in Religiosam , et Civilem Societatem confertis 
operam , sive dum puellas in Fidei rudimentis , et pietatis sensibus 
informatis, sive dum regendae in posterum familiae aptas effici- 
tis , domesticisque negotiis , nc officiis , tum manuum labore 
exercetis , sive dum gemitibus ac precibus vindicem Supremi Numi- 
nis iram avertitis , et benedictionum fontes super universum po- 
pulum aperitis . Proficite vigilanti constantiquc animo ; exite ob- 
yiam Sponso , ut cum venerit , introire cum eo possitis ad nuptias. 

yos etiam in sinceritate Dei peramanter complectimur , Tro-t 

ceres , Optimates , Magistratus, Duces, quibus publicae rei admini- 
strandae, vel Juris dicundi,vel internae, externaeque securitatis armis 
tutandae, aut demum studiosae juventutis in liberalibus artibus eru- 
diendae cura est demandata. Novimus quanta vigilantia, prudentia, 
incorruptaque fide unusquisque impositis fungatur muniis j quanta 
singulorum ad Religionem inter populos et promovendam et vindi- 
candam sollicitudo . Benignitati vestrae , cujus luculenta tribuere 
vobis placuit in Nos testimonia , plurimam habemus gratiam, Vos 
pro Rege legatione fungimini, cujus cum Divina Voluntate omnino 
consonant vota,indcque auspicamur , vires vestras nostris adjunctas 
laboribus quamplurimum ad geniis nobis concreditae felicitatem 
coalituras , si modo vestrae expeclationi nostra respondeat infir- 
mitas . s 

Superest , ut ad vos etiam Sermonem convertamus , filii de- 
sideratissimi , quotquot in Dioecesi nostra estis Curae et Sollicitu- 
dini concrediti . Mementote , vos Baptismatis lavacro renovatos 
Gentem effectos fuisse Sanctam , populum acquisitionis . In fule 
manete et in dilectione , cumque in nobis excipite, cujus dignitas 
in indigno haerede non deficit , Pastorem animarum \eslrarum . 
Testis est nobis Deus , quomodo cupiamus vos omnes in visceri- 
bus Jesu Christi . Maxima sit vobis cura , ut sublatis dissidiis , 
evangelica ubique pax, et charitas foveatur. Principi , et sublimio- 
ribus potestatibus non solum propter iram , sed et propter con- 
scientiam , reverentiam , et obedientiam exhibete ; haec est enim 
voluntas Dei . Sollicitos se praebeant potissimum parentes in recta 
et Christiana liberorum educatione ; inde enim Patriae felicitas et 
parentum ipsorum jucunditas cxpcctanda : Parochos, Apostolicos- 
que viros , qui pro vestra insudant salute nolite contristare , do- 
cilis ipsorum monitis quisque obtemperet, akeque retineat Redem- 
ptoris verba : Qui vos auclit , me audit , qui vos spernit , me 
spernit . Vigilate , state in fide , deponite iram , abigantur par- 
tium studia, indignatio , malitia , blasphemia , turpis sermo . Omni* 

vestra in charltate fiant , ct copiosa de Coelis Benedictio super 
vos , et super filios vestros descendet . 

Agite interca , Venerabiles Fratres , et filii dilectissimi j Si- 
stamus omnes ante Omnipotentis Dei thronum, orationi instantes 
simus , stipernumque exquiramus auxilium in tempore opportuno , 
ut det nobis Sedium suarum assistricem Sapientiam , quae nobis- 
cura sit, nobiscum laboret $ respiciat de Coelo , videat, et visi- 
tet Vineam istam , et perficiat eam , quam plantaxit dextera ipsius. 
Adsit nobis faventissiina Deipara in Coelum Assumpta, cujus tu- 
telae nos, gregemque nostrum committimus . Praesens, et futu- 
rum deprccemur auxilium ab inclitae hujus Ecclesiae Patronis, in- 
victisque Martyribus Sabino , Besso , et Thegulo ; quoruin pa- 
trocinio freti , vos quamprimum invisere , alloqui , et complecti, 
fratres , et filii , in Domino speramus . 

Inierim rogamus vos et obsecramus , ut vestris fulciatis votis, 
ct precibus, quem tanto favore excepturos significastis , ut vestrae 
aedificationi , et saluti non inutilis efficiatur. 

Ascendant ad Deum preces vestrae pro Supremo Ecclesiae uni- 
versae Patre, et Pastore Leoua XII. , ut navicula feris agitata flu- 
ctibus , ad securitatis portum deducta, coronam justitiae Ipsi re- 
positam a justo Judice consequatur : largiatur Ei Deus integram 
valetudinem , labefactatas corporis vires restauret , ut ad multos 
annos incolumis vivat , quaeque in animo habet , ad Ecclesiae bo- 
num venustatemque redintegrandam , salutaria vota valeat felici- 
ter adimplere .. 

Sine intermissione orate pro religiosissimo Rege Carolo Feli- 
ce , quatenus quiete temporum concessa , diu illum nobis Sospi- 
tem Deus servet , Eiquc mittat auxilium de Sancto, qui subdito- 
rum sibi populorum tanta aequitate , providentia , et consilio feli- 
citati prospicit . Augustae conjugi Mariae Christinae prospera cun- 
cta succedant , mala omnia ab Ea Deus avertat, ut tranquilla in 
securitate laetetur . Sed et pro Augusta Maria Theresia obsecratio- 

nes fundere nequaquam obliviscamini , ut in viduitate sua super- 
nis consolaliouibus Deus Misericordiarum , et totius consolationis 
recreare dignetur , longaevamque una cum Regali Sobole , tuea- 
tur. Piissitnam quoque Ducissam Mariam Annam Carolinam, to- 
tamque inclitam Sabaudam Familiam sub umbra alarum suarum 
prolega t . 

Omnibus denique , qui in Sublimitate sunt, quique Prin- 
cipi sunt a Ministerio , atque felicitati publicae student , gra- 
tiarum copiam , et beatam perennitatem comprecamur . 

Plura non addimus , ne fastidiosa , et supervacanea oratio- 
ne de vestra videamur pietate diffiteri . Adventum nostrum ad vos 
maturantes , atque in medio vestri , tamquam Pater inter Filios , 
habitare capientes , hisce Apostolicis verbis epistolam claudimus . 

De caetero fratres , quaecumque vera sunt , quaecumque 
pudica , quaecumque justa , quaecumque sancta , quaecumque 
amabilia , quaecumque bonae famae ; si qua virtus , si qua 
laus disciplinae , haec cogitate , haec agile . Crescite in 
gratia et in cognitione Domini Nostri , et Salvatoris Jesu Chri~ 
sti , cui gloria , et magnificentia , imperium , et potestas ante 
omne saeculum . 

Gratia Domini Nostri Jesu Christi cum Spiritu vestro . 
■Arnen . 

Dat. Romae extra Portam Flaminiam die 1 8 . Julii i8a4- ipso 
Consecrationis nostrae die . 

IMPRIMATUR 


Si videbitur Reverendissimo P. S. P. A. Magistro 
Pntriarch. Constanlinopolilanus Picesgorens 


IMPRIMATUR 

Thomas Dominicus Piazza Ord. Praed.et Rgt. 
P. M. Saq. Pal. Apost, Magist. Soc. 

